Noadmazedonien wor ob 1946 ois Sozialistische Republik Mazedonien de sidlichste Teirepublik vo Jugoslawien, wo 1991, a weng spada wia Krowozien und Slowenien, iah Unobhängigkeit ausgruafn hod. 1995 is die Friahare Jugoslawische Republik Mazedonien in da Organisation vo de Vaeintn Nationen afgnumma worn. Seit Dezemba 2005 hod die Friahare Jugoslawische Republik Mazedonien an Status vo am EU-Beitrittskandidatn. Noch am lengan Nomensstreid mit Griachaland, wei a Region im Noadn vo Griachaland aa Makedonien gnennt wead (schau aa: Griachaland#Eadkunde), hod ma se ob 2019 draf geinigt, in Stoot hiaz ois Republik Nordmazedonien, maz. Република Северна Македонија/Republika Severna Makedonija zum bezeichna.